

  **REPUBLIKA HRVATSKA**

![[Velika Kopanica]]() **BRODSKO – POSAVSKA ŽUPANIJA**

 **OPĆINA VELIKA KOPANICA**

 **Općinsko vijeće**

KLASA: 021-05/20-01/03

URBROJ: 2178/12-03-20-03

Velika Kopanica, 21. svibanj 2020. godine

**Z A P I S N I K**

**S 28. SJEDNICE OPĆINSKOG VIJEĆA**

**OPĆINE VELIKA KOPANICA**

Na 28. sjednici Općinskog vijeća Općine Velika Kopanica održanoj 21. svibnja 2020. godine u Općinskoj vijećnici, Vladimira Nazora 1, Velika Kopanica, bilo je nazočno 11 od 13 izabranih vijećnika.

Nazočni vijećnici: Tomislav Jagić – predsjednik Vijeća, Šimo Kladarić – zamjenik Predsjednika Vijeća, Ivan Antolović, Miroslav Matić, Darko Relota, Marina Jularić, Zdenka Knežević, Josip Glavačević, Mato Mikleušević, Anamarija Vukovac i Ivan Stojšić.

Odsutni vijećnici: Željko Matić i Krunoslav Zdunić.

Ostali prisutni: Ivan Meteš – načelnik, Blaž Šokčević – zamjenik načelnika, Željko Butorac – komunalni redar i Marija Lolić – pročelnica JUO.

Predsjednik Općinskog vijeća Općine Velika Kopanica (u daljnjem tekstu Predsjednik) – Tomislav Jagić, otvorio je sjednicu u 20,30 h i pozdravio sve prisutne te konstatirao kvorum.

Predsjednik iznosi da predlaže nadopunu Dnevnog reda sukladno članku 58. Poslovnika:

9. točka Dnevnog reda dodaje se i glasi:

„Prijedlog Odluke o proglašenju komunalne infrastrukture javnim dobrom u općoj uporabi na području Općine Velika Kopanica“

Predsjednik daje na glasanje nadopunu Dnevnog reda.

Javnim glasovanjem je nadopuna jednoglasno usvojena (10 glasova ZA).

Predsjednik predlaže još jednu nadopunu Dnevnog reda:

10. točka Dnevnog reda dodaje se i glasi:

„Prijedlog Odluke o poništenju Javnog natječaja za prodaju komunalnih vozila u vlasništvu Općine Velika Kopanica.„

Predsjednik daje na glasanje nadopunu Dnevnog reda.

Javnim glasovanjem je nadopuna jednoglasno usvojena (10 glasova ZA).

Predsjednik predlaže sljedeći Dnevni red:

DNEVNI RED:

1. Ostavka Vijećnika na vijećničku dužnost:
	1. Izvješće Mandatne komisije,
	2. Svečana prisega novog Vijećnika;
2. Verifikacija Zapisnika s 27. sjednice Općinskog vijeća Općine Velika Kopanica;
3. Godišnji izvještaj o izvršenju Proračuna Općine Velika Kopanica za 2019.godinu:
	1. Prijedlog Godišnjeg izvještaja o izvršenju Proračuna Općine Velika Kopanica za 2019.godinu,
	2. Prijedlog Odluke o raspodjeli rezultata poslovanja Općine Velika Kopanica na dan 31.12.2019. godine,
	3. Izvješće o izvršenju Programa građenja komunalne infrastrukture na području Općini Velika Kopanica u 2019. godini i Prijedlog Zaključka o prihvaćanju Izvješća,
	4. Izvješće o izvršenju Programa održavanja komunalne infrastrukture na području Općine Velika Kopanica u 2019. godini i Prijedlog Zaključka o prihvaćanju Izvješća,
	5. Izvješće o izvršenju Programa utroška naknade za zadržavanje nezakonito izgrađenih zgrada u prostoru na području Općine Velika Kopanica u 2019. godini i Prijedlog Zaključka o prihvaćanju Izvješća,
	6. Izvješće o izvršenju Programa korištenja sredstava ostvarenih raspolaganjem poljoprivrednim zemljištem u vlasništvu Republike Hrvatske na području Općine Velika Kopanica u 2019. godinu i Prijedlog Zaključka o prihvaćanju Izvješća,
	7. Izvješće o izvršenju Programa korištenja sredstava ostvarenih od promjene namjene poljoprivrednog zemljišta na području Općine Velika Kopanica u 2019. godini i Prijedloga Zaključka o prihvaćanju Izvješće,
	8. Izvješće o izvršenju Programa utroška sredstava ostvarenih od šumskog doprinosa na području Općine Velika Kopanica u 2019. godinu i Prijedlog Zaključka o prihvaćanju Izvješća,
	9. Izvješće o izvršenju Programa socijalne skrbi na području Općine Velika Kopanica za 2018. godinu i Prijedlog Zaključka o prihvaćanju Izvješća,
	10. Izvješće o izvršenju Programa javnih potreba u odgoju, obrazovanju, kulturi, sportu i ostalim društvenim djelatnostima na području Općine Velika Kopanica u 2019. godini i Prijedlog Zaključka o prihvaćanju Izvješća,
	11. Izvješće o izvršenju Programa vatrogastva i civilne na području Općine Velika Kopanica u 2019. godini i Prijedlog Zaključka o prihvaćanju Izvješća;
4. Izvješće o obavljenom popisu dugotrajne imovine, sitnog inventara, potraživanja, novčanih sredstava Općine Velika Kopanica na dan 31.prosinac 2019.godine i Prijedlog Zaključka o prihvaćanju Izvješća;
5. Izvješće o radu načelnika Općine Velika Kopanica za razdoblje srpanj – prosinac 2019. godine i Prijedlog Zaključka o prihvaćanju Izvješća;
6. Izvješće o primjeni agrotehničkih mjera za uređivanje i održavanje poljoprivrednih rudina na području Općine Velika Kopanica za 2019. godinu i Prijedlog Zaključka o prihvaćanju Izvješća;
7. Izvješće načelnika o provedbi Plana gospodarenja otpadom na području Općine Velika Kopanica za 2019. godinu i Prijedlog Zaključka o prihvaćanju Izvješća;
8. Molba Patričar d.o.o;
9. Prijedlog Odluke o proglašenju komunalne infrastukture javnim dobrom u općoj uporabi na području Općine Velika Kopanica;
10. Prijedlog Odluke o poništenju Javnog natječaja za prodaju komunalnih vozila u vlasništvu Općine Velika Kopanica.
11. Razno.

Nakon čitanja Dnevnog reda, Predsjednik isti daje na raspravu. Nakon što nije bilo komentara i prijedloga ide na glasanje. Dnevni red je javnim glasovanjem usvojen jednoglasno (10 glasova ZA).

**TOČKA 1:** Ostavka Vijećnika na vijećničku dužnost:

a) Izvješće Mandatne komisije,

b) Svečana prisega novog Vijećnika.

a) Mandatna komisija podnosi izvješće o prestanku mandata članu Općinskog vijeća Općine Velika Kopanica i verifikaciji mandata zamjeni. Vijećnik Goran Švaganović podnio je ostavku koja je ovjerena i dostavljena Općini Velika Kopanica 6. ožujka 2020. godine. Navedeni vijećnik je mandat osvojio na lokalnim izborima 2017. godine ispred HDZ-a i sukladno članku 81. stavka 2 Zakona o lokalnim izborima nakon ostavke, Gorana Švaganovića zamjenjuje Darko Relota. Mandatna komisija predlaže da Darko Relota zamijeni Gorana Švaganovića i u Mandatnoj komisiji

Predsjednik daje na glasanja Izvješće Mandatne komisije, tj. verificiranje mandata Darku Reloti i njegovo imenovanje u Mandatnu komisiju.

Izvješće Mandatne komisije i verifikacija mandata vijećnika Relote te njegovo imenovanje u Mandatnu komisiju je javnim glasovanjem jednoglasno usvojena (10 glasova ZA).

b) Predsjednik čita Svečanu prisegu, nakon čega Vijećnik Relota izriče prisežem.

**TOČKA 2:** Verifikacija Zapisnika s 27. sjednice Općinskog vijeća Općine Velika Kopanica

Predsjednik otvara 2. točku dnevnog reda i daje ju na raspravu.

Kako nema nikakvih komentara, pitanja i prijedloga, Predsjednik daje na glasovanje Zapisnik s 27. sjednice Općinskog vijeća Općine Velika Kopanica

Zapisnik s 27. sjednice Općinskog vijeća Općine Velika Kopanica je javnim glasovanjem usvojen jednoglasno (11 glasova ZA).

**TOČKA 3:** Godišnji izvještaj o izvršenju Proračuna Općine Velika Kopanica za 2019.godinu:

* 1. Prijedlog Godišnjeg izvještaja o izvršenju Proračuna Općine Velika Kopanica za 2019.godinu,
	2. Prijedlog Odluke o raspodjeli rezultata poslovanja Općine Velika Kopanica na dan 31.12.2019. godine,
	3. Izvješće o izvršenju Programa građenja komunalne infrastrukture na području Općini Velika Kopanica u 2019. godini i Prijedlog Zaključka o prihvaćanju Izvješća,
	4. Izvješće o izvršenju Programa održavanja komunalne infrastrukture na području Općine Velika Kopanica u 2019. godini i Prijedlog Zaključka o prihvaćanju Izvješća,
	5. Izvješće o izvršenju Programa utroška naknade za zadržavanje nezakonito izgrađenih zgrada u prostoru na području Općine Velika Kopanica u 2019. godini i Prijedlog Zaključka o prihvaćanju Izvješća,
	6. Izvješće o izvršenju Programa korištenja sredstava ostvarenih raspolaganjem poljoprivrednim zemljištem u vlasništvu Republike Hrvatske na području Općine Velika Kopanica u 2019. godinu i Prijedlog Zaključka o prihvaćanju Izvješća,
	7. Izvješće o izvršenju Programa korištenja sredstava ostvarenih od promjene namjene poljoprivrednog zemljišta na području Općine Velika Kopanica u 2019. godini i Prijedloga Zaključka o prihvaćanju Izvješće,
	8. Izvješće o izvršenju Programa utroška sredstava ostvarenih od šumskog doprinosa na području Općine Velika Kopanica u 2019. godinu i Prijedlog Zaključka o prihvaćanju Izvješća,
	9. Izvješće o izvršenju Programa socijalne skrbi na području Općine Velika Kopanica za 2018. godinu i Prijedlog Zaključka o prihvaćanju Izvješća,
	10. Izvješće o izvršenju Programa javnih potreba u odgoju, obrazovanju, kulturi, sportu i ostalim društvenim djelatnostima na području Općine Velika Kopanica u 2019. godini i Prijedlog Zaključka o prihvaćanju Izvješća,
	11. Izvješće o izvršenju Programa vatrogastva i civilne na području Općine Velika Kopanica u 2019. godini i Prijedlog Zaključka o prihvaćanju Izvješća

Predsjednik otvara 3. točku dnevnog reda i daje riječ načelniku.

Načelnik pozdravlja prisutne i navodi da je Godišnjim izvršenjem Proračuna u 2019. godini ostvareno prihoda i primitaka u iznosu od 10.180.938,74 kn, dok su rashodi i izdaci utvrđeni u iznosu od 10.589.752,25 kn. Stanje računa na dan 31.12.2019. godine bilo je 2.669.274,15 kn. Navodi da je odrađen tzv. tehnički rebalans iz razloga što neki planirani radovi nisu izvršeni u 2019. kao pr. Izgradnja vododvodne mreže u Crnom Selu. Načelnik navodi najvažnije projekte iz 2019. – izgradnja garaže u Velikoj Kopanici, adaptacija društvenog doma u Divoševcima, uređenje društvenog doma u Beravcima, početak projekta DONA iz Programa Zaželi, javni radovi... Načelnik moli Vijeće da prihvati Godišnje izvršenje Proračuna za 2019. godinu.

Nema nikakvih pitanja i komentara.

Predsjednik predlaže da se glasuje o cijeloj točki Dnevnog reda odjednom.

Predsjednik daje na glasanje prijedlog da se o cijeloj točki dnevnog reda glasuje odjednom. Prijedlog Predsjednika se javnim glasovanjem, usvaja jednoglasno (11 glasova ZA).

Predsjednik zatim daje na glasovanje 3. točku Dnevnog reda.

Godišnji izvještaj o izvršenju Proračuna Općine Velika Kopanica za 2019.godinu, Odluka o raspodjeli rezultata poslovanja Općine Velika Kopanica na dan 31.12.2019. godine te pripadajuća Izvješća o izvršenju Programa i Zaključci o prihvaćanju Izvješća su javnim glasovanjem jednoglasno usvojeni (11 glasova ZA).

**TOČKA 4:** Izvješće o obavljenom popisu dugotrajne imovine, sitnog inventara, potraživanja, novčanih sredstava Općine Velika Kopanica na dan 31.prosinac 2019.godine i Prijedlog Zaključka o prihvaćanju Izvješća

Predsjednik otvara 4. točku dnevnog reda i daje riječ Željku Butorcu.

Željko Butorac navodi da je riječ o obvezi Općine, da je Povjerenstvo za popis imovine izvršilo popis dugotrajne imovine, popisalo sav sitan inventar i auto gume, utvrdilo stanje računa, neplaćena potraživanja i nepodmirene obveze.

Nema nikakvih pitanja i komentara.

Predsjednik daje na glasanje 4. točku dnevnog reda.

Izvješće o obavljeno popisu dugotrajne imovine, sitnog inventara, potraživanja, novčanih sredstava Općine Velika Kopanica na dan 31.prosinac 2019.godine i Zaključak o prihvaćanju Izvješća su javnim glasovanjem jednoglasno usvojeni (11 glasova ZA).

**TOČKA 5:** Izvješće o radu načelnika Općine Velika Kopanica za razdoblje srpanj – prosinac 2019. godine i Prijedlog Zaključka o prihvaćanju Izvješća

Predsjednik otvara 5. točku dnevnog reda i daje riječ načelniku.

Načelnik izlaže Vijeću odrađeno u izvještajnom razdoblju. Navodi što je odrađeno u području obrazovanja, društvenih djelatnosti i sporta, u području socijalne skrbi i zdravstva, u području vatrogastva i civilne zaštite, u području poljoprivrede te realizirane investicije i započeti projekti u izvještajnom razdoblju. Navodi da su postojeći rezultati su izniman motiv i poticaj za dodatan rad i trud te zahvaljuje Vijeću na suradnji i zajedničkom radu.

Nema nikakvih pitanja i komentara.

Predsjednik daje na glasanje 5. točku dnevnog reda

Izvješće o radu načelnika Općine Velika Kopanica za razdoblje srpanj – prosinac 2019. godine i Zaključak o prihvaćanju Izvješća su javnim glasovanjem jednoglasno usvojeni (11 glasova

**TOČKA 6:** Izvješće o primjeni agrotehničkih mjera za uređivanje i održavanje poljoprivrednih rudina na području Općine Velika Kopanica za 2019. godinu i Prijedlog Zaključka o prihvaćanju Izvješća

Predsjednik otvara 6. točku dnevnog reda i daje riječ Željku Butorcu.

Željko Butorac navodi da se Izvješće donosi sukladno odredbama Zakona o poljoprivrednom zemljištu. Navodi koje su propisane agrotehničke mjera i mjere za održavanje poljoprivrednih rudina. Konstatira da su se agrotehničke mjere provodile, a za uređivanje i održavanje poljoprivrednih rudina da su uložena znatna financijska sredstva.

Nema nikakvih pitanja i komentara.

Predsjednik daje na glasanje 6. točku dnevnog reda.

Izvješće o primjeni agrotehničkih mjera za uređivanje i održavanje poljoprivrednih rudina na području Općine Velika Kopanica za 2019. godinu i Zaključak o prihvaćanju Izvješća su javnim glasovanjem jednoglasno usvojeni (11 glasova ZA).

**TOČKA 7:** Izvješće načelnika o provedbi Plana gospodarenja otpadom na području Općine Velika Kopanica za 2019. godinu i Prijedlog Zaključka o prihvaćanju Izvješća

Predsjednik otvara 7. točku dnevnog reda i daje riječ načelniku.

Načelnik navodi se Izvješće podnosi sukladno Zakonu o gospodarenju otpadom. Navodi da su u Izvješću uz opće podatke navedeni i podaci o količini prikupljenog otpada iz kojih je vidljivo da količine otpada rastu. Također navedeno je i da je bio raspisan zajednički natječaj za koncesiju za prikupljanje otpada koji je morao biti poništen. Napominje da je Općina uključena u projekt Vastum Separata koji je usmjeren na izgradnju svijesti o važnosti odgovornog postupanja s komunalnim otpadom.

Nema nikakvih pitanja i komentara.

Predsjednik daje na glasanje 7. točku dnevnog reda.

Izvješće načelnika o provedbi Plana gospodarenja otpadom na području Općine Velika Kopanica za 2019. godinu i Zaključak o prihvaćanju Izvješća su javnim glasovanjem jednoglasno usvojeni (11 glasova ZA).

**TOČKA 8:** Molba Patričar d.o.o

Predsjednik otvara 8. točku dnevnog reda i daje riječ načelniku.

Načelnik čita molbu Patričara kojom traže oslobođenje od plaćanja komunalne naknade zbog pandemije korona virusa. Navodi da on smatra da tu molbu ne treba podržati zato što korona nije utjecala na rad trgovina mješovite robe, naprotiv da zbog ograničenja kretanja kretanja su radili bolje nego prije. Također navodi da je provjerio s ostalim načelnicima i da ih unatoč navodu u molbi nitko nije oslobodio plaćanja.

Željko Butorac navodi da se radi o iznosu od 30 kn mjesečno.

Vijećnik Kladarić navodi da je molba pomalo bezobrazno napisana i da se slaže s načelnikom da ih ne treba osloboditi.

Predsjednik daje na glasanje 8. točku dnevnog reda.

Molba Patričara d.o.o. je javnim glasovanjem jednoglasno odbijen (11 glasova PROTIV).

**TOČKA 9:** Prijedlog Odluke o proglašenju komunalne infrastrukture javnim dobrom u općoj uporabi na području Općine Velika Kopanica

Predsjednik otvara 9. točku dnevnog reda i daje riječ pročelnici.

Pročelnica objašnjava da se komunalnom infrastrukturom proglašavaju nogometna igrališta u naselju Beravci i naselju Kupina. Odluka se donosi kako bi se proveli geodetski elaborati, koji su nužni da bi se riješili procesi legalizacije sportskih objekata u tim naseljima

Kako nema nikakvih komentara, pitanja i prijedloga, Predsjednik daje na glasanje 9. točku Dnevnog reda.

Odluka o proglašenju komunalne infrastrukture javnim dobrom u općoj uporabi na području Općine Velika Kopanica javnim glasovanjem jednoglasno je usvojena. (11 glasova ZA).

**TOČKA 10:** Prijedlog Odluke o poništenju Javnog natječaja za prodaju komunalnih vozila u vlasništvu Općine Velika Kopanica.

Predsjednik otvara 10. točku dnevnog reda i daje riječ pročelnici.

Pročelnica navodi da je Povjerenstvo za provedbu javnog natječaja provelo postupak prodaje komunalnih vozila na području Općine Velika Kopanica putem Javnog natječaja. Javni natječaj je objavljen u tjedniku Posavska Hrvatska dana 8. svibnja 2020. godine i na mrežnim stranicama Općine Velika Kopanica. Po isteku roka za dostavu ponuda, nije pristigla niti jedna ponuda.

Nema nikakvih pitanja i komentara.

Predsjednik daje na glasanje 10. točku dnevnog reda.

Odluka o poništenju Javnog natječaja za prodaju komunalnih vozila u vlasništvu Općine Velika Kopanica javnim glasovanjem jednoglasno je usvojena. (11 glasova ZA).

**TOČKA 11:** Razno

Zamjenik načelnika Blaž Šokčević koji je ujedinio i načelnik stožera Civilne zaštite Općine Velika Kopanica izvještava o poduzimanim mjerama tijekom pandemije korona virusa.

Načelnik izvještava o poslovima i projektima koji su odrađeni i koji se rade.

Vijećnik Mikleušević predlaže da se u našoj Općini prikupljaju ambalaža od pesticida.

Također pita načelnika do kuda se došlo s natječajem za zakup poljoprivrednog zemljišta. Načelnik odgovara da se krenulo s radovima, ali da su se pojavili problemi s određenim česticama koje niosu dobro definirane u Programu raspolaganja. Načelnik navodi da će se raditi produženje ugovora s onim zakupcima kojima su istekli ugovori.

Kako nema nikakvih pitanja, Predsjednik zaključuje sjednicu u 21:40h.

 Zapisničarka Predsjednik Općinskog vijeća

 **Marija Lolić, mag.soc. Tomislav Jagić, mag.ing.silv.**